וולפגנג פיטרסן

**וולפגנג פטרסן** (בגרמנית: **Wolfgang Petersen**; 14 במרץ 1941 – 12 באוגוסט 2022) היה במאי, תסריטאי ומפיק קולנוע וטלוויזיה גרמני. הפריצה הבינלאומית שלו הייתה בסרט המלחמה "Das Boot" ("הצוללת") משנת 1981, שזיכה אותו במועמדויות לפרס האוסקר לבמאי הטוב ביותר ולתסריט המעובד הטוב ביותר. לאחר מכן ביים את סרט הפנטזיה שובר הקופות "הסיפור שאינו נגמר" (1984), המבוסס על הרומן בעל אותו שם.

לאחר שעבר לארצות הברית באמצע שנות ה-80, ביים פיטרסן את ההפקה האמריקאית הראשונה שלו, סרט המדע הבדיוני "Enemy Mine" (1985). הוא ביים מגוון הפקות אולפן גדולות עד אמצע שנות ה-2000, כולל "בקו האש" (1993), "התפרצות" (1995), "אייר פורס 1" (1997), "הסערה המושלמת" (2000), טרויה (2004) ו"פוסידון" (2006).

בנוסף למועמדויותיו לאוסקר, פטרסן זכה בשלושה פרסי במבי (פרס קולנוע גרמני), פרס הקולנוע הבווארי ופרס הקולנוע הגרמני. הוא היה גם חבר מייסד של האקדמיה הגרמנית לקולנוע.

## ראשית חייו
פטרסן נולד ב-14 במרץ 1941 בעיר הנמל הצפונית אמדן, הממוקמת במרחק קילומטרים ספורים מהולנד, כבן לקצין בצי הגרמני הימי. בשנים 1953–1960 למד בבית ספר יסודי בהמבורג.

הוא יצר את סרטיו הראשונים עם מצלמת 8 מ"מ עוד כשהיה בבית הספר. בשנות ה-60 ביים מחזות בתיאטרון ארנסט דויטש בהמבורג. לאחר לימודי תיאטרון בברלין ובהמבורג, פטרסן למד באקדמיה לקולנוע וטלוויזיה בברלין (1966–1970).

## קריירה
ההפקות הראשונות של פיטרסן היו עבור הטלוויזיה הגרמנית, ובמהלך עבודתו על סדרת הטלוויזיה הגרמנית הפופולרית "טאטורט" ("זירת הפשע") הוא פגש לראשונה ועבד עם השחקן יורגן פרוכנוב - אשר מאוחר יותר הופיע גם כקפטן הצוללת . המפורסם ביותר מבין פרקי הסדרה "טאטורט" שלו הוא "תעודת בגרות" משנת 1977, עם נסטסיה קינסקי הצעירה. הוא ביים שישה פרקים של הסדרה "טאטורט".

פיטרסן יצר את סרטו הקולנועי הראשון ב-1974, המותחן הפסיכולוגי "אחד מאיתנו או האחרים", המבוסס על הרומן "אחת מאיתנו" מאת הורסט בוסצקי ופורסם בעילום שם תחת עטותו ובכיכובו של יורגן פרוכנוב. לאחר מכן ביים את הסרט משנת 1977 "התוצאה", עיבוד בשחור-לבן לרומן האוטוביוגרפי של אלכסנדר זיגלר על אהבה הומוסקסואלית. בזמנו, הסרט נחשב כה רדיקלי, עד שכאשר שודר לראשונה בגרמניה, רשת הטלוויזיה הבווארית Bayerischer Rundfunk כיבתה את המשדרים במקום לשדר אותו.

הסרט הבא שלו היה האפוס של מלחמת העולם השנייה "Das Boot" ("הצוללת"), שיצא לאקרנים בתחילת 1982. הסרט מתאר את חוויותיו של צוות צוללת גרמני שהשתתף בקרב על האוקיינוס האטלנטי. אף על פי שלא זכה להצלחה כלכלית מיידית, הסרט זכה לביקורות חיוביות ביותר והיה מועמד לשישה פרסי אוסקר, שניים מהם (לבמאי הטוב ביותר ולתסריט המעובד הטוב ביותר) הלכו לפיטרסן; הוא היה מועמד גם לפרס באפט"א ולפרס DGA. בסרט כיכב יורגן פרוכנוב בתפקיד קפטן הצוללת, שהפך לדוגמה טובה לדמויות האקשן של פיטרסן, אדם במלחמה המתעמת עם סכנה וגורל בים.
[ממוזער|משמאל לימין: סטנלי או'טול, [דניס קווייד ופיטרסן בשנת 1984]]
לאחר "הסיפור שאינו נגמר" (1984), סרטו הראשון של פיטרסן בשפה האנגלית, הוא ביים את Enemy Mine" (1985)", שלא זכה להצלחה ביקורתית או קופתית. הוא הגיע לשיאו ב-1993 עם מותחן ההתנקשות "בקו האש". בכיכובו של קלינט איסטווד בתור שומר שירות חשאי נשיאותי רדוף חרדה. "בקו האש" העניק לפיטרסן את ההשפעה הקופתית הדרושה לו כדי לביים מותחן מתח נוסף, "התפרצות" (1995), בכיכובו של דסטין הופמן. שובר הקופות של פיטרסן משנת 1997 "אייר פורס 1", הצליח מאוד בקופות, עם ביקורות חיוביות בדרך כלל ממבקרי קולנוע.

גם עבור "אייר פורס 1" וגם עבור "התפרצות", פיטרסן שיתף פעולה עם הצלם הגרמני מייקל בלהאוס, שעבד לעיתים קרובות גם עם הבמאי מרטין סקורסזה.
[שמאל|ממוזער|פיטרסן באתר הצילומים של "[אייר פורס 1 (סרט)|אייר פורס 1"]]
עד שנת 1998 כבר היה פיטרסן במאי הוליוודי מוכר ומבוסס, והוא הפעיל את קשריו כדי להוציא מחדש את סרטו הקלאסי  בגרסת במאי חדשה ולביים סרטי מתח-פעולה עמוסי כוכבים. ככזה, הוא יועד במקור לביים את הסרט הראשון בסדרת סרטי "הארי פוטר", "הארי פוטר ואבן החכמים". פיטרסן פרש מהמירוץ לתפקיד במרץ 2000.

בשנות ה-2000 ביים שני שוברי קופות, הסרטים "הסערה המושלמת" (2000) ו"טרויה" (2004). הצלחתו של הראשון סייעה לחברת הפקות שלו "רדיאנט הפקות" לחתום על חוזה עם האחים וורנר.
ממוזער|Petersen, Boulevard der Stars, ברלין
סרטו האפי של פיטרסן, "פוסידון", שעלה 160 מיליון דולר, עיבוד מחודש לרומן "הרפתקת פוסידון" של פול גאליקו משנת 1969 (שעובד בעבר לסרט האסונות משנת 1972), יצא לאקרנים על ידי האחים וורנר במאי 2006. הסרט נכשל בקופות בארצות הברית, ובתחילת אוגוסט בקושי עבר את רף 60 מיליון הדולר בקופות, אך המכירות הבינלאומיות עברו את רף 121 מיליון הדולר.

אף על פי שנשכר לביים את העיבוד הקולנועי של "משחקו של אנדר" מאת אורסון סקוט קארד, שתוכנן לצאת לאקרנים בשנת 2008, הוא נטש את הפרויקט ועבר לעבוד על פרויקטים אחרים. בין הפרויקטים הפוטנציאליים שלו נכללו עיבוד לייב אקשן לסרט האנימה משנת 2006 "פפריקה" ועיבוד קולנועי לרומן המדע הבדיוני "מלחמת האדם הזקן".

לאחר הפסקה של עשר שנים, חזר פיטרסן בשנת 2016 כבמאי קומדיית השוד "Vier gegen die Bank", סרטו הראשון בשפה הגרמנית מאז "Das Boot" בשנת 1981.

## חיים אישיים
נישואיו הראשונים של פיטרסן היו לשחקנית אורסולה סיג ונולד להם בן. בשנת 1978 הוא נישא לעוזרת האישית שלו, מריה בורגל.

פיטרסן עבר ללוס אנג'לס בשנת 1986 ולאחר מכן קיבל אזרחות אמריקאית.

## מותו
פיטרסן נפטר מסרטן הלבלב ב-12 באוגוסט 2022, בגיל 81, בביתו בשכונת ברנטווד בלוס אנג'לס.

## פילמוגרפיה
מקור:

### סרט קצר

### סרט עלילתי

### טלוויזיה
#### סרטי טלוויזיה

#### סדרות טלוויזיה

## ביקורות

## קישורים חיצוניים

* Wolfgang Petersen, באתר Find a Grave
* 

## הערות שוליים

קטגוריה:מפיקי קולנוע גרמנים
קטגוריה:במאי קולנוע גרמנים
קטגוריה:ילידי 1941
קטגוריה:גרמנים שנפטרו ב-2022